देव : मम्मी, में डैडी जिन्ना महान ते है नेईं, जे आखांक में जेकिश करा करनां ओ सारें लेई चंगा ऐ। मेरे ख्याल च में डैडी दी कोशशें कन्ने इन्ना अजाद ख्यालें दा इन्सान तजरूर बनी चुकेआं, जे मिगी ए मन्नने च कोई हिचक नेईं जे मेरे कीते दे सारे कम्म शायद ठीक नेईं होंदे होन। में शायद अपने-आप दा इन्ना अच्छा जज्ज नेईं होई सकदा, जिन्ने दूए मेरे होई सकदे न, जां जिन्ना में दूएं दा होई सकनां। पर अपने पासेआ मेरी कोशश इऐ होंदी ऐ जे में हर इन्सान कन्ने उऐ-ने’आ सलूक करा, जिसदे ओ काबर ऐ. तुस केह् समझदियां ओ जे में हर लड़की कन्ने उऐ सलूक करनां जेह्‌ड़ा में इस कुड़ी कन्ने करा करनां। मम्मी, में तुसें गी विश‍वास दोआन्नां जे मिगी जेकर जिन्दगी च कोई लड़की तुन्दे आगर मिली तां में उसगी सेही आदर-सत्कार ते हिरख गदै देंग।